Έλα του Σόλσμπερι, 3η κόμισσα του Σόλσμπερι

Η **Έλα του Σόλσμπερι**, 3η κόμισσα του Σόλσμπερι, αγγλ.: *Ela of Salisbury, 3rd Countess of Salisbury* (1187 24 Αυγούστου 1261) ήταν Αγγλίδα ευγενής. Διαδέχθηκε τον τίτλο αυτόνομα το 1196 μετά το τέλος τού πατέρα της, Γουλιέλμου ΦιτςΠάτρικ 2ου κόμη τού Σόλσμπερι.

Η Έλα παντρεύτηκε τον Γουλιέλμο Λονζεσπέ, έναν νόθο ετεροθαλή αδελφό των βασιλέων Ριχάρδου Α΄ και Ιωάννη, ο οποίος έτσι έγινε κόμης τού Σόλσμπερι, το 1196. Η Έλα κατείχε τη θέση τής υψηλής σερίφη τού Γουίλτσιρ για δύο χρόνια μετά το τέλος τού Γουλιέλμου, στη συνέχεια έγινε μοναχή και τελικά ηγουμένη τού αβαείου Λάκοκ στο Γουίλτσιρ, το οποίο είχε ιδρύσει το 1229.

## Καταγωγή
Η Έλα γεννήθηκε στο Έιμσμπερι τού Γουίλτσιρ το 1187, το μοναδικό παιδί και κληρονόμος τού Γουλιέλμου ΦιτςΠάτρικ 2ου κόμη τού Σόλσμπερι, σερίφη τού Γουίλτσιρ, και τής Ελεονόρας ντε Βιτρέ (π. 1164–1232/1233). Το 1196 διαδέχθηκε τον πατέρα της ως *suo jure* 3η κόμισσα τού Σόλσμπερι. Υπάρχει μία ιστορία, ότι αμέσως μετά το τέλος τού πατέρα της φυλακίστηκε σε ένα κάστρο στη Νορμανδία από έναν από τούς εκ πατρός θείους της, ο οποίος επιθυμούσε να πάρει τον τίτλο της και τον τεράστιο πλούτο της για τον εαυτό του. Σύμφωνα με τον θρύλο, η Έλα τελικά διασώθηκε από τον Γουλιέλμο Τάλμποτ, έναν ιππότη που είχε πάει στη Γαλλία, όπου τραγουδούσε μπαλάντες κάτω από παράθυρα σε όλα τα κάστρα τής Νορμανδίας, μέχρι να λάβει απάντηση από τον Έλα. 

Το 1198 η μητέρα τής Έλας παντρεύτηκε τον 4ο σύζυγό της, τον Ζιλμπέρ ντε Μαλεσμαίν.

## Οικογένεια
Το 1196, την ίδια χρονιά που έγινε κόμισσα και κληρονόμησε τα πολυάριθμα κτήματα τού πατέρα της, η Έλα παντρεύτηκε τον Γουλιέλμο Λονζεσπέ, νόθο γιο τού βασιλιά Ερρίκου Β΄, από την ερωμένη του Ίντα ντε Τόσνυ.

Το ζευγάρι είχε αρραβωνιαστεί νωρίτερα, αλλά η Έλα ήταν κηδεμονευόμενη τού βασιλιά μέχρι την ενηλικίωσή της. Ο Γουλιέλμος ήταν περίπου 13 χρόνια μεγαλύτερος από την Έλα. Μετά τον γάμο, ο Λονζεσπέ έγινε 3ος κόμης τού Σόλσμπερι δια τής συζύγου του. Ο Συνεχιστής τής Φλωρεντίας κατέγραψε ότι ο γάμος τους είχε κανονιστεί από τον βασιλιά Ριχάρδο Α΄, ο οποίος ήταν ο νόμιμος ετεροθαλής αδελφός τού Γουλιέλμου.

Μαζί ο Γουλιέλμος και η Έλα απέκτησαν τουλάχιστον οκτώ (ή πιθανώς εννέα) παιδιά:

* Γουλιέλμος Β΄, τιτουλάριος κόμης τού Σόλσμπερι (π. 1209 7 Φεβρουαρίου 1250), νυμφεύτηκε το 1226 την Ιντουάν ντε Καμβίλ, κόρη τού Ριχάρδου ντε Καμβίλ και τής Ευσταθίας Μπασέ, με την οποία απέκτησε τέσσερα παιδιά. Ο Γουλιέλμος σκοτώθηκε κατά τη διάρκεια Σταυροφορίας στη Μάχη τής Μανσούρα. Ο γιος του Γουλιέλμος Γ΄ απεβίωσε το 1257, όσο ζούσε η γιαγιά του Έλα. Κληρονόμος τής Έλα ήταν η κόρη τού Γουλιέλμου Γ΄, Μαργαρίτα Λονζεσπέ, η οποία απεβίωσε το 1310.
* Ριχάρδος, γραμματέας και ιερέας τού Σόλσμπερι.
* Στέφανος, σενεσάλης τής Γασκώνης και δικαστής τής Ιρλανδίας (1216–1260), νυμφεύτηκε ως 2η σύζυγό του το 1243/1244 την Έμελιν ντε Ρίντελσφορντ, κόρη τού Βάλτερ ντε Ρίντελσφορντ και τής Ανόρα Βιτρέ, με την οποία απέκτησε δύο κόρες: την Έλα, σύζυγο τού σερ Ρότζερ Λα Ζους, και την Έμελιν (1252–1291), 2η σύζυγο τού Μωρίς ΦιτςΈραλντ 3ου κυρίου τού Όφαλι.
* Νικόλαος, επίσκοπος τού Σόλσμπερι (απεβ. 28 Μαΐου 1297).
* Ισαβέλλα (απεβ. πριν το 1244), παντρεύτηκε τον Γουλιέλμο ντε Βεσύ κύριο τού Άλνγουικ, ως την 1η του σύζυγο λίγο μετά τις 16 Μαΐου 1226, με τον οποίο απέκτησε απογόνους.
* Πετρονίλα, απεβ. άγαμη.
* Έλα, παντρεύτηκε αρχικά τον Θωμά ντε Μπωμόν 6ο κόμη τού Γουόρικ, και στη συνέχεια τον Φίλιππο Μπάσετ. Δεν απέκτησε απογόνους. 
* Άιντα, παντρεύτηκε (1) τον Ραλφ, γιο του Ραλφ ντε Σομερύ βαρόνο τού Ντάντλεϋ και τής Μαργαρίτας, κόρης τού Ιωάννη Μάρσαλ.  Παντρεύτηκε (2) τον Γουλιέλμο ντε Μποσάμπ βαρόνο τού Μπέντφορντ, με τον οποίο απέκτησε έξι παιδιά, συμπεριλαμβανομένης τής Μωντ ντε Μποσάμπ, συζύγου τού Ρογήρου ντε Μόουμπρεϋ.
* Ίντα Β΄ (εναλλακτικά αναφέρεται ως εγγονή τού Γουλιέλμου και τής Έλα: βλέπε σημειώσεις παρακάτω), παντρεύτηκε τον σερ Γουόλτερ ΦιτςΡόμπερτ, γιο τού Ροβέρτου ΦιτςΓουόλτερ, με τον οποίο απέκτησε απογόνους, συμπεριλαμβανομένης τής Έλας ΦιτςΓουόλτερ, συζύγου τού Γουλιέλμου ντε Όντυνγκσελς. Στους εγγονούς τής Έλας και τού Γουλιέλμου περιλαμβάνονται ο Γουλιέλμος ντε Κλίντον και ο Τζον ντε Γκρέυ. 
* Μαρία, παντρεμένη. Δεν απέκτησε παιδιά. 
* Περνέλ.

δεξιά|μικρογραφία|Το αβαείο Λάκοκ, που ιδρύθηκε το 1229 από την Έλα κόμισσα τού Σόλσμπερι.

## Μετέπειτα ζωή
δεξιά|μικρογραφία|Η επιτάφια πλάκα τής Έλας στο αβαείο Λάκοκ.
Παρακάτω βρίσκονται θαμμένα τα οστά τής σεβάσμιας Έλας, η οποία παραχώρησε αυτόν τον ιερό οίκο ως σπίτι για τις μοναχές. Είχε επίσης ζήσει εδώ ως αγία ηγουμένη, και κόμισσα τού Σόλσμπερι, γεμάτη καλά έργα 

## Σημειώσεις
.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}body.skin-vector-2022 .mw-parser-output .reflist-columns-2{column-width:27em}body.skin-vector-2022 .mw-parser-output .reflist-columns-3{column-width:22.5em}.mw-parser-output .references[data-mw-group=upper-alpha]{list-style-type:upper-alpha}.mw-parser-output .references[data-mw-group=upper-roman]{list-style-type:upper-roman}.mw-parser-output .references[data-mw-group=lower-alpha]{list-style-type:lower-alpha}.mw-parser-output .references[data-mw-group=lower-greek]{list-style-type:lower-greek}.mw-parser-output .references[data-mw-group=lower-roman]{list-style-type:lower-roman}.mw-parser-output div.reflist-liststyle-upper-alpha .references{list-style-type:upper-alpha}.mw-parser-output div.reflist-liststyle-upper-roman .references{list-style-type:upper-roman}.mw-parser-output div.reflist-liststyle-lower-alpha .references{list-style-type:lower-alpha}.mw-parser-output div.reflist-liststyle-lower-greek .references{list-style-type:lower-greek}.mw-parser-output div.reflist-liststyle-lower-roman .references{list-style-type:lower-roman}

## Παραπομπές


## Εξωτερικοί σύνδεσμοι
* 

Κατηγορία:Αγγλίδες κόμισσες